ไทยประกันฯ มอบ4.22ล้าน จ่ายม็อบ8ราย
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

โพสต์ทูเดย์ — ไทยประกันชีวิตเผยลูกค้าเสียชีวิตในม็อบ 8 คน จ่าย 4.22 ล้านบาท 
นายสวัสดิ์ นฤวรวงศ์ ผู้ช่วยกรรมการผู้จัดการใหญ่ บริษัท ไทยประกันชีวิต เปิดเผยว่า จากสถานการณ์ความไม่สงบเมื่อวันที่ 10 เม.ย.ที่ผ่านมา ส่งผลให้มีผู้บาดเจ็บและเสียชีวิตจำนวนหนึ่ง บริษัทพร้อมดำเนินการจ่ายสินไหมอย่างรวดเร็วและเป็นธรรม เพื่อบรรเทาความสูญเสียที่เกิดขึ้น พบว่าผู้เข้าร่วมชุมนุมที่เสียชีวิตเป็นผู้เอาประกันของบริษัท ที่กรมธรรม์ยังมีผลบังคับจำนวน 3 คน ประกอบด้วย นายวสันต์ ภู่ทอง นายภูริวัฒน์ ประพันธ์ และนายบุญธรรม ทองตุย รวมทั้งสิ้น 3.23 แสนบาท 
สำหรับกำลังพลของกองทัพบกที่เสียชีวิตมีจำนวนทั้งสิ้น 5 นาย ซึ่งบริษัทได้รับการติดต่อจากกองทัพบกและดำเนินการจ่ายสินไหมทดแทนเป็นจำนวนรวม 3.9 ล้านบาท 
ด้านการตรวจสอบผู้เสียชีวิตและบาดเจ็บในช่วงเทศกาลสงกรานต์ หรือช่วง 7 วันอันตราย พบว่ามีผู้เอาประกันของบริษัทเสียชีวิตจำนวนทั้งสิ้น 8 คน ซึ่งให้ความคุ้มครองทั้งประกันชีวิตและประกันอุบัติเหตุ ทุนประกันรวม 3.10 ล้านบาท ผู้รับผลประโยชน์หรือญาติสามารถติดต่อขอเคลมสินไหม พร้อมยื่นเอกสารได้ที่บริษัทไทยประกันชีวิต หรือสอบถามข้อมูลได้ที่ไทยประกันชีวิตแคร์เซ็นเตอร์ 
“บริษัท พร้อมดำเนินการจ่ายสินไหมแก่ผู้สูญเสียอย่างรวดเร็วและเป็นธรรม ตามเงื่อนไขผลประโยชน์ที่ผู้เอาประกันจะได้รับ โดยยึดมั่นในนโยบายคุ้มครองชีวิตคนไทยอย่างเท่าเทียม อันเป็นการสร้างหลักประกันที่มั่นคงแก่ครอบครัวไทย” นายสวัสดิ์ กล่าว